ประจำเดือนไม่มาเกือบ5เดือนแล้วค่ะ แต่ว่าไม่ได้ท้องนะคะ เพราะไม่เคยมีเพศสัมพันธ์ และเป็นที่มาไม่ปกติอยู่แล้วอ่ะค่ะ น้ำหนักก็น้อยด้วย ถ้าไปพบแพทย์นี่ต้องเสียค่าใช้จ่ายเท่าไหร่หรอคะ พอดีไม่ค่อยมีเงินอ่ะค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มานาน 5 เดือน ก็จะไม่ได้เกิดจากการตั้งครรภ์ แต่เกิดจากสาเหตุอื่นๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่มักจะมีอาการอื่นๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นสำหรับการมีน้ำหนักตัวน้อย หากเป็นมานานแล้ว ไม่ได้เพิ่งมามีน้ำหนักตัวลดลงเร็ว ก็ไม่น่าเป็นสาเหตุที่ทำให้ประจำเดือนไม่มาแนะนำควรไปพบแพทย์เพื่อหาสาเหตุ หากไม่ได้เกิดจากโรคทางกายใดๆ ก็น่าจะเกิดจากการผลิตฮอร์โมนของรังไข่ผิดปกติ ซึ่งแพทย์ก็จะจ่ายยาปรับฮอร์โมนมาให้ทาน เพื่อให้ประจำเดือนมาเป็นปกติค่ะสำหรับค่าใช้จ่ายในการรักษานั้น ก็จะขึ้นอยู่กับแต่ละสถานพยาบาลค่ะ ทั้งนี้ หากมีสิทธิของหลักประกันสุขภาพแห่งชาติ (หรือ 30 บาทรักษาทุกโรคในชื่อสมัยก่อน) หรือสิทธิประกันสังคมอยู่ ก็สามารถไปรับการตรวจยังโรงพยาบาลที่ได้ขึ้นสิทธิไว้ได้โดยไม่ต้องเสียค่าใช้จ่ายอะไรค่ะ หากไม่แน่ใจ อาจลองตรวจสอบได้ตามlink webนี้ค่ะ